
Tlačová správa
Nové vysokorýchlostné USB flash kľúčenky od Verbatimu

Verbatim uvádza dve nové generácie USB flash diskov
Bratislava, 15. mája 2008 – Nové rady USB flash diskov Verbatim Store ´n´ Go a Executive spájajú inovatívny dizajn s prenosným storage riešením. Namiesto fádneho viečka poskytuje nový zásuvný mechanizmus komfort i ochranu. Úložná kapacita od 1 GB do 16 GB spoločne s vysokou rýchlosťou čítania a zápisu umožňuje nosiť dôležité osobné dáta, ako je hudba, obrázky či prezentácie, neustále pri sebe. Nové modely môžete už teraz dostať v špecializovaných obchodoch. Ich cena sa pohybuje od 222 Sk do 2 860 Sk (odporúčaná maloobchodná cena).

Nová generácia Store ´n´ Go je k dispozícii v modrej farbe. Tento rad kombinuje funkcionalitu s inteligentným dizajnom. Zásuvný systém je alternatívou k ochranným viečkam starších modelov. „Zásuvný mechanizmus chráni USB rozhranie a zároveň je pre našich klientov komfortnejší,“ vysvetľuje Hans Christoph Kaiser, Business Development Manager Flash and USB Memory Verbatim EUMEA. Súčasťou produktu je tiež softvér na bezpečné šifrovanie dát a modrá LED dióda; nechýba ani telefónne číslo na európsku linku podpory zdarma. Pre používateľov Windows Vista je tu podpora technológie Microsoft ReadyBoost umožňujúca rýchlejšiu prácu. USB flash disk je dostupný v kapacite od 1 GB do 16 GB. Váži iba 10 gramov, umožňuje čítanie dát rýchlosťou 11 MB/s a zápis rýchlosťou 8 MB/s.
Rad Store ‘n’ Go Executive je teraz hviezdou portfólia USB flash diskov Verbatim. Tento produkt, s úložnou kapacitou od 4 GB do 16 GB, je perfektnou voľbou pre podnikových používateľov a profesionálov, ktorí potrebujú prístup k veľkému množstvu dát. Store 'n’ Go Executive prináša prvotriednu rýchlosť čítania, resp. zápisu, a to až 200x (30 MB/s), resp. 80x (12 MB/s). Štýlový, strieborne zafarbený dizajn s ochranným gumovým povlakom pôsobí elegantne v kombinácii s ktorýmkoľvek PC alebo notebookom. Dôverné dáta sú k spokojnosti všetkých profesionálnych používateľov zabezpečené použitím 128bitového AES šifrovania. Vďaka špeciálnemu dizajnu radu Store 'n' Go je USB konektor chránený jednoduchým zasunutím, takže zastarané ochranné viečko už nie je nutné.
Dopyt po mobilných úložných riešeniach zažíva boom. USB flash disky prekročili v roku 2006 magickú hranicu 1 GB kapacity. Už rok potom 1GB a 2GB disky dosiahli 71% podielu na trhu a dopyt po vysokých kapacitách neustále narastá. „Nové USB flash kľúčenky Verbatim Store ‘n’ Go a Executive sú so svojím netradičným vzhľadom reakciou na súčasný trend. Domáci i podnikoví používatelia môžu nosiť hudbu, obrázky či prezentácie neustále pri sebe, nech sú kdekoľvek,“ vysvetľuje Kaiser.

„Od roku 2007 Verbatim jasne zvýšil svoj podiel na trhu USB flash diskov. V roku 2008 budeme pokračovať rovnakým smerom a naďalej posilňovať svoju stabilnú pozíciu v tomto segmente,“ dodáva Kaiser. Nové USB flash disky Verbatim Store ´n´ Go USB môžete už teraz dostať v špecializovaných maloobchodoch. Ich cena sa pohybuje medzi 222 Sk a 2 860 Sk.
Obrázky sú na prevzatie na:

http://212.79.62.150/Verbatim/Verbatim_USB_Standard_16GB_Open_White_Reflection.jpg
http://212.79.62.150/Verbatim/Verbatim_USB_Standard_8GB_Open_White_Reflection.jpg

Videoprezentace produktové řady Verbatim Store ´n´ Go Executive je ke stažení na následující adrese:

http://212.79.62.150/Verbatim/Verbatim_USB_Executive_Movie.mov
O spoločnosti Verbatim

Od roku 1969 udáva Verbatim smer vývoja technológií na uchovávanie dát – od diskiet a magneticko-optických médií, CD a DVD formátov až po najnovšie HD médiá Blu-ray a HD DVD. Okrem toho ponúka Verbatim kvalitné produkty na poli prenosných USB kľúčeniek, pamäťových „flash“ kariet a externých pevných diskov, a rovnako tak i široké spektrum počítačového príslušenstva. Verbatim je dcérskou spoločnosťou Mitsubishi Kagaku Media a ťaží z vynikajúceho výskumného a vývojového oddelenia. Vďaka tomu hrá Verbatim kľúčovú úlohu pri utváraní trhu s pamäťovými médiami. Veľmi prísne kontroly kvality počas výroby zaisťujú vysokú kvalitu produktov spoločnosti Verbatim, ktoré víťazia v mnohých medzinárodných porovnávacích testoch. Spoločnosť je európskym lídrom v oblasti optických dátových nosičov. Viac informácií nájdete na adrese: www.verbatim-europe.com

